《搆竹楼初成》
宋代·赵友直

竹楼新搆喜初成，为检遗编课子程。
山近砚池云自湿，门无辙子草偏青。
光团霁月盘书案，翠暖香风透画屏。
旧业深怀期远大，心田雨许欲耘耕。

作者简介：赵友直，字益之，号兰洲，上虞（今浙江上虞东南）人。良坡子。度宗咸淳元年（一二六五）与祖必蒸、父良坡同登进士第，授桐川簿、迁知县事。帝炳祥兴元年（一二七八），父于广州抗元死难，友直冒死舆尸归葬，后隐居眠牛山，自号牛山子，学者称师干先生。事见清乾隆《绍兴府志》卷三一、五五，光绪《上虞县志校续》卷七。　赵友直诗，据清道光本《历朝上虞诗集》所录，编为一卷。